cyanic-selkie/wikianc huggingface dataset:
Thai bangkaew-hund
Thai bangkaew-hund (FCI #358) er en mellomstor primitiv spisshund med opprinnelse fra Thailand, der hunderasen ble skapt gjennom renavl av ville og lokale pariahunder. Arbeidet med å skape rasen startet i 1957.
Hunderasen har sin opprinnelse fra Bangkaew i Thanang-ngam området, som ligger i Bang-rakam-distriktet i Phitsanulok-provinsen i Thailand. Typen stammer fra avl mellom ei lokal sort og hvit tispe eid av en buddhistmunk og en vill urhund hann (trolig boranhund) av en type som nå kan være utdødd. Alle nålevende hunder er etterkommere av det kullet som ble født der i 1957. I dag er rasen populær over hele Thailand.
Thai bangkaew-hund er en mellomstor kvadratisk spisshund av urhundtype. Hannene skal ha en mankehøyde på 46,55 cm, mens tispene skal være 41–46 cm. Rasen har dobbel pels og skall ha hvit grunnfarge med godt definerte flekker i fargene lemon, rød, lysebrun, rødbrun og grå. Tuppene på dekkhårene kan være sorte. Likeledes aksepteres hvit med sorte flekker. Pelsen består av underull og lengre, relativt stive og helt glatte dekkhår. Hårveksten skal være kraftigere rundt nakken og manken (løvemanke). På baksiden av frambeina og lårene er behåringen lang. På hodet er den kort.
Hundetypen er naturlig voktsom og beskyttende, og passer best som familiehund for erfarne.
MOWAG Eagle
Eagle er et lettpansret kjøretøy med firehjulstrekk fra sveitsiske MOWAG. Det er beregnet til bruk som feltvogn, til oppklaring eller lignende. Av utseende ligner den på AM General sin HMMWV, og er bygget på samme plattform. Fram til 2004 var 500 eksemplarer solgt.
Eagle har en 6,5 liter V8 dieselmotor på 159 hk fra amerikanske General Motors. Den driver kjøretøyet gjennom en firetrinns Hydramatic automatisk girkasse og en totrinns New Venture fordelingskasse. Dekkdimensjonen er 37/12.50R16.5. Kjøretøyet kan utstyres med den fjernstyrte våpenstasjonen Protector RWS fra Kongsberg Defence & Aerospace.
Eagle er i bruk i Danmark (36 stykker 1995-96) og i Sveits.
Konkurrenter
Konkurrenter til Eagle er pansrede varianter av HMMWV, franske Panhard VBL og andre.
Pass (landform)
Et pass, ofte omtalt som fjellpass eller fjellovergang, er det laveste stedet i en åsside eller fjellkam. Veier som må krysse fjell, blir derfor gjerne lagt gjennom pass, og dette blir det høyeste punktet på ruten.
Avhengig av formen og brattheten av fjellsidene brukes ulike navn på pass, for eksempel skar eller kløft. Et fjellpass med mer eller mindre flat bunn kan kalles et sadelpass.
Tre av de mest kjente passene i Alpene er Brennerpasset, som er 1371 moh., Store Sankt Bernhard (2469 moh.) og Lille Sankt Bernhard (2188 moh.).
Dalpass
Et dalpass beskriver et smalt punkt i terrenget som krever spesielle tiltak når det gjelder å åpne for trafikk. Dalpass er enten så smale at bare elven eller en innsjø har plass i dalbunnen, eller så er det andre ufremkommelige forhold som krever tiltak, for eksempel sumpområder i dalbunnen. Stier og veier blir da enten lagt i kanten av dalen, på demninger eller i en av fjellsidene over dalbunnen, eller så kan man omgå det smale punktet via en nærliggende fjellovergang. I moderne tid er trafikk i økende grad blitt lagt i tunneler gjennom fjellflanker og rygger.
Rønnaug Kleiva
Rønnaug Kleiva (født 30. november 1951 på Vartdal på Sunnmøre) er en norsk forfatter, dramatiker og barnebokforfatter.
Lokalhistoriewiki
Lokalhistoriewiki.no er et nettsted som drives av Norsk lokalhistorisk institutt (NLI) ved Nasjonalbiblioteket, men artikler skrives og bilder lastes opp av frivillige med interesse for og kompetanse innen områdene wikien dekker. Bidragsytere på nettstedet er både faghistorikere og amatører, og det kreves registrering for å kunne bidra. Wikien har 55,056 artikler og 175,226 bilder pr. 4. oktober 2019. Dette er en vekst fra 20,541 artikler og 38,179 bilder i begynnelsen av april 2014 vokst og fra 12,013 artikler og 17,679 bilder i juli 2012.
Rønnaug Kleiva
Kleiva er utdannet cand. mag. med lærerskole, idrett grunnfag og norsk mellomfag. Hun har også tatt forfatterstudiet i Bø i Telemark. Hun har ca. 15 års praksis som lærer.
Lokalhistoriewiki
Lokalhistoriewiki ble starta i 2007 som et samarbeid mellom Norsk lokalhistorisk institutt og personer fra bokmåls- og nynorsk wikipedia. Den første demoversjonen var utviklet av Olve Utne og Chris Nyborg. I løpet av høsten 2007 utviklet John Erling Blad, i samarbeid med Chris Nyborg og Olve Utne, en ny og langt mer avansert demo. I slutten av mars 2008, ble denne flyttet til en server hos DIS-Norge. I denne prosessen fikk den nytt design og status betaversjon. Fra 2012 lå wikien på NLIs egen server, fra 2017 på Nasjonalbibliotekets servere.
Rønnaug Kleiva
Kleiva debuterte i 1985 med diktsamlingen Animasjon. Hun har siden gitt ut 28 bøker i forskjellige sjangere for voksne og barn. Hun er representert i en rekke antologier og norskverk for grunnskole og videregående skole. Hun er oversatt til gresk, dansk, svensk, serbisk og russisk. Hun er også representert i antologier på tysk, bosnisk og tsjekkisk.
Kleiva var festspilldikter ved Festspillene i Bergstaden i 2001.
Lokalhistoriewiki
Artikler i lokalhistoriewiki skal ha lokalhistorisk relevans. Det innebærer at en artikkel bør tilfredsstille det ene av eller begge av følgende hovedkriterier:
SI
SI og Si kan vise til:
Água Boa (Minas Gerais)
Água Boa er en kommune i delstaten Minas Gerais i sørøstregionen av Brasil.
VM i kunstløp 1939
VM i kunstløp 1939. Verdensmesterskapet i kunstløp for kvinner ble arrangert i Praha i Tsjekkoslovakia 11. og 12. februar og for menn og par på Városligeti Műjégpálya i Budapest i Ungarn 17. til 19. februar 1939.
Graham Sharp ble verdensmester for menn og Megan Taylor for kvinner begge fra Storbritannia. Maxi Herber og Ernst Baier fra Tyskland vant sitt fjerde strake verdensmesterskap i parløp.
Hawaiis flagg
Hawaiis flagg består av striper i hvitt, rødt og blått med Storbritannias flagg i øvre hjørne ved stangen. Flagget er basert på det selvstendige Kongeriket Hawaiis flagg fra 1816. Flagget er i størrelsesforholdet 1:2.
Storbritannias flagg (The Union Jack) kom inn som symbol for Hawaii ved at Kong Kamehameah I i 1793 mottok et unionsflagg fra den britiske oppdageren George Vancouver. Fram til 1816 benyttet Hawaii Storbritannias flagg som sitt eget, både i versjonen fra før unionen med Irland og i den versjonen som fulgte som følge av innføringen av patrikskorset, det vil si den versjon vi kjenner i dag. Fra 1816 av ble flagget endret slik at flaggduken fikk striper i rødt, hvitt og blått. Dette ble videreført da Hawaii kom under USA som territorium fra 1898 av og har blitt offisielt bekreftet gjentatte ganger.
Stripene i flaggduken forklares å representere de åtte øyene i Hawaii-gruppen: Hawaii, Maui, Kaho‘olawe, Lāna‘i, Moloka‘i, O‘ahu, Kaua‘i og Ni‘ihau.
Valve Corporation
Valve Corporation (tidligere Valve Software) er en amerikansk utvikler av videospill med hovedkontor i Bellevue i Washington. Valve ble grunnlagt av Gabe Newell og Mike Harrington i 1996 etter å ha jobbet i Microsoft, og ble verdenskjent etter deres første produkt, Half-Life, som ble lansert i 19. november 1998. Selskapet fikk på ny mye omtale og ros ved lanseringen av Half-Life 2 i 2004. De har siden utgitt programvaren Steam som er en distribusjonsplattform for spill, som er tilgjengelig på Windows, macOS, Linux og PS3.
Steam
Steam er et dataprogram utviklet av Valve som et nedlastings-, digital rights management-, flerspiller- og oppdateringsverktøy for online-bruk. Den brukes til å distribuere et stort antall spill og beslektede medier over internett, fra små uavhengige utgivelser til større, mer populære spill. Spillerens programvare blir registrert på Steams servere. Brukeren kan deretter når og hvor som helst siden laste ned programvaren vedkommende har kjøpt og registrert i Steam. Kun én bruker kan være pålogget på en konto av gangen. Valve tok i bruk Steam for første gang i 2002, da sammen med Counter-Strike 1.6. I september 2015 fantes det rundt 4,500 titler tilgjengelige spill for Windows og 1,500 for Linux, og i februar 2015 var det 125 millioner aktive brukere.
Steam skiller seg fra lignende tjenester først og fremst ved sine samfunnsfunksjoner, helautomatisert oppdateringsprosess og bruken av in-game-funksjonalitet. Selv om Valve aldri oppgir salgstall, er selskapet være markedsleder innenfor sin bransje, og kontrollerer anslagsvis 70% av det digitale distribusjonmarkedet. Mange store utgivere har utgitt flere spill på Steam, inkludert Electronic Arts, Activision, 2K Games, Ubisoft, THQ, Sega, Codemasters, LucasArts, Bethesda Softworks, id Software, og BioWare.
Maskinvare
miniatyr|Steam Deck Fra 2015 til 2018 solgte Valve Steam Link, en kombinasjon av en spillkontroller og programvare for å kunne strømme innhold fra en PC til mobiltelefon eller ekstern monitor. Selskapet har tidligere samarbeidet om å utgi fysisk tilbehør, slik som VR-headsettet HTC Vive. Valve har også fått produsert VR-utstyr som Valve Index og PC-er i serien Steam Machine samt den frittstående håndholdte konsollen Steam Deck.
Mylla
Mylla er et vann nord i Nordmarka, på grensen mellom Lunner og Jevnaker kommune i Viken. Vannet ligger på 496 moh., nordvest for åsen Bislingflaka og øst for Lamannshaugen og Helgehaugen. Navnet Mylla brukes også om området rundt vannet, særlig om bygda ved vannets østende, opp mot Svea, mens det vestlige området kalles Vestenden. Mylla var finnebygd fra 1600-tallet, og mange finske stedsnavn brukes fortsatt i området. Mylla er et mye brukt utgangspunkt for ski- og kanoturer gjennom Nordmarka.
Fauna
I Mylla finnes det abbor, ørret, lake, sik og edelkreps.
Marcus Holm
Marcus Holm (født 5. desember 1973) er en svensk kjelkehockeyspiller. Han spiller på HIF Kämparna, og har ryggmargsbrokk.
Han representerer Sverige i de paralympiske vinterlekene 2010 i Vancouver. Dette er hans fjerde paralympiske vinterleker; han deltok også i 1998 og 2002, der Sverige fikk bronse i begge, samt i de paralympiske vinterlekene 2006.
I VM-sammenheng har han to medalje; bronse fra VM i kjelkehockey 2000 og 2004.
Samuelsbøkene
Samuelsbøkene (hebraisk: – Šĕmûʾēl, «Samuel») er del av Den hebraiske Bibelen (den jødiske Tanakh) og det kristne Det gamle testamentet. Bøkene var opprinnelig skrevet på hebraisk som én tekst, men i den kristne tradisjonen har de blitt delt opp i Første og Andre Samuelsbok. Disse er niende og tiende bok i Bibelen i den form den har i dag. Oppdelingen oppsto ved oversettelsen av den hebraiske teksten til gresk i Septuaginta. Der ble denne boken og den hebraiske Kongebøkene organisert sammen om israelittenes kongedømmer. Det ble videreført i den latinske bibeloversettelsen Vulgata som 1.-4. kongebok. Fra og med den engelske bibeloversettelsen King James version ble Vulgatas første og andre kongebok kjent som Første og Andre Samuelsbok, mens Vulgatas tredje og fjerde kongebok ble Første og Andre Kongebok.
Samuelsbøkene og Kongebøkene, sammen med Josvas bok og Dommernes bok, utgjør hver sin del i fortellingen om historien til Israel og Judea. Det er form for historiske verk, men en teologisk historie om israelittene og har som mål å forklare Guds lov for Israel under rettledning av profetene. I henhold til jødisk tradisjon ble Samuelsbøkene skrevet av Samuel selv, profet og den siste av dommerne i Israel, men med tillegg fra profetene Gad og Natan. Moderne forskning mener at hele denne bibelske historieskrivningen ble frambrakt i perioden rundt 630–540 f.Kr. ved å kombinere et antall uavhengige tekster av ulik tidsalder.
Bøkene har sitt navn etter den bibelske skikkelsen Samuel. Hovedmotivet i bøkene er opprettelsen av det jødiske kongedømmet, og livene og rivaliseringen mellom de to første kongene, Saul og David. Hendelsesforløpet som omtales her, gjengis også i Krønikebøkene. Samuelsbøkene begynner med fødselen til profeten Samuel og han ble gitt til Gud av hans mor. Fortellingen om Paktens ark som følger forteller om Israels byrde med filistere, noe førte at Samuel salvet Saul som Israels første konge. Men Saul viste seg uverdig og Guds valg gikk dermed på David. Det oppsto en rivaliseringen mellom Saul og David, og til sist beseiret David Israels fiender og brakte Paktens ark til Jerusalem. Gud lovte deretter David og hans etterfølgere et evigvarende dynasti.
Versjoner
Hva som nå er kjent som Første Samuelsbok og Andre Samuelsbok av latinsk Vulgata, i en etterligning av Septuaginta, ble første kalt Første kongebok og Andre kongebok. Deretter, hva som nå er kjent som Første kongebok og Andre kongebok ble til Tredje kongebok og Fjerde kongebok i de gamle biblene før 1516. Det var først i 1517 at den inndelingen som i dag er benyttet i de protestantiske biblene, også den norske, ble innført, og det ble også tatt til seg av katolikkene. En del bibelutgivelser har dog beholdt den gamle fordelingen, eksempelvis Douay-Rheims-Bibelen, som var en engelsk oversettelse av Vulgata.
Første og Andre Samuelsbok ble opprinnelig (og i en del jødiske bibler) en enkel bok, men den første greske oversettelsen, Septuaginta, produsert en gang på 100-tallet f.Kr., delt den i to deler. Det ble adoptert av latinske oversettelser som ble benyttet i den tidlige kristne kirke, og til sist innført i jødiske bibler en gang på tidlig på 1500-tallet. Den hebraiske teksten som er benyttet av jøder i dag, kalt for den masoretiske bibelteksten, skiller seg betydelig fra den hebraiske teksten som dannet grunnlaget for den første gresk oversettelsen, og forskere arbeider fortsatt på å finne de beste løsningene til de mange problemer som det har skapt.
Forfatterskap og datering
Det gjennomgående oppfatningen i dag er at de eldste versjonene av historieverket ble skrevet og satt sammen på tiden til kong Hiskia av Juda (700-tallet f.Kr.); det meste av første utgave er datert fra denne kongens sønnesønn Josjia av Juda (slutten av 600-tallet f.Kr.), og med ytterligere tillegg lagt til under det babylonske fangenskap (500-tallet f.Kr.) og verket ble betraktelig fullført rundt 550 f.Kr. Ytterligere redigering ble tilsynelatende gjort selv etter denne tiden: eksempel kvartsekel i sølv som Sauls tjener tilbød Samuel i Første Samuelsbok 9 er bortimot sikkert plassert i fortellingen i den persiske eller hellenistiske tiden.
De skribentene og redaktørene på 500-tallet f.Kr. som var ansvarlig for det meste av historieverket trakk veksler på mange eldre kilder, inkludert (men ikke begrenset til) en «ark-fortelling» (Første Samuelsbok 4:1–7:1 og kanskje deler av Andre Samuelsbok 6), en «Saul-syklus» (deler av Første Samuelsbok 9–11 og 13–14, «historien av Davids framgang» (Første Samuelsbok 16:14 og Andre Samuelsbok 5:10), og «etterfølger-fortellingen» (Andre Samuelsbok 9–20 og Andre kongebok 1–2). De eldste av disse fortellingene, «ark-fortellingen», kan være eldre en regjeringstiden til David.
Gudleiv Forr
Gudleiv Forr (født 1940) er en norsk journalist, sakprosaforfatter og historiker som var vært ansatt i Dagbladet i det meste av sin yrkeskarriere.
Forr er født i Inderøy som sønn av pramskipper Olav Forr og hustru Hanna Cecilie (pikenavn Ulven), begge fra Inderøy.
Han ble cand.philol. i 1968 ved Universitetet i Oslo med historie hovedfag, norsk mellomfag og statsvitenskap grunnfag. Han har også studert amerikansk historie ved University of Texas. Han begynte i Dagbladet i 1969 og har der arbeidet som journalist, kommentator og vært redaktør for lederartikler. Han har gjennom sin journalistikk vært særlig opptatt av utdanningen- og forskningens rolle i samfunnsutviklingen. Han har som historiker vært særlig opptatt av kunnskapsrevolusjon på den norske landsbygda på 1800- og 1900-tallet. Forr gikk av med pensjon i 2007, men har også etter det skrevet artikler til avisa.
Forr var også redaktør for fagboka Landsgymnaset (2007) og har videre vært bidragsyter i bøker som Vårt eget språk (1987) og ''Norsk litteraturhistorie. Sakprosa'' (1998). Han var i perioden 2008–2009 engasjert med å skrive historien om Institutt for fredsforskning (PRIO). Boka fikk tittelen Strid og fred og utkom på Pax forlag i 2009. I 2000 utgav Pax forlag boka Dagblad-tekster fra den politiske arena, som er et utvalg av hans artikler fra de siste 30 årene. Utgivelsen kom i forbindelse med hans 60-årsdag.
I 2002 ble det kjent i fagbladet Journalisten at Forr, sammen med andre betydelige samfunnstopper, i 25 år hadde vært del av et nettverk kalt «Visjonsgruppen».
Han tildelt Gullpennen i 2001 og Sverre Steen-prisen i 2011.
Dedjo Engmark
Dedjo Engmark (født 16. mars 1972) er en svensk kjelkehockeyspiller. Han spiller på FIFH Malmö, og har polio.
Han representerer Sverige i de paralympiske vinterlekene 2010 i Vancouver. Dette er hans tredje paralympiske vinterleker; han deltok også i kjelkehockey under de paralympiske vinterlekene 2002, der Sverige fikk bronse, og i de paralympiske vinterlekene 2006.
I VM-sammenheng har han to medalje; bronse fra VM i kjelkehockey 2000 og 2004.
Água Comprida
Água Comprida er en kommune i delstaten Minas Gerais i sørøstregionen av Brasil.
Tsjekkoslovakia under Vinter-OL 1936
Tsjekkoslovakia under Vinter-OL 1936. Førtifire sportsutøvere fra Tsjekkoslovakia, trettini menn og fem kvinner, deltok i åtte sporter under Vinter-OL 1936 i Garmisch-Partenkirchen. De deltok i alpint, bobsleigh, kunstløp, langrenn, kombinert, skøyter, skihopping og ishockey. Tsjekkoslovakia vant ikke noen medaljer, beste plassering var en fjerdeplass i ishockey.
Føderalistpartiet
Føderalistpartiet (engelsk: Federalist Party eller Federal Party) var et amerikansk politisk parti som eksisterte i perioden 1792 til 1816, men med noen grupperinger som fortsatte ut i 1820-årene.
Mårbu
Mårbu er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Mårbu ligger i Tinn kommune i Vestfold og Telemark, på Hardangervidda, ved den nordøstlige enden av innsjøen Mår.
Føderalistpartiet
Føderalistpartiet kontrollerte de føderale myndighetene fra til 1801. Partiet ble stiftet av finansminister Alexander Hamilton som i løpet av George Washingtons første periode som president, bygget opp et nettverk av støttespillere til sin finanspolitikk. Dette nettverket av støttespillere ble etter hvert til Føderalistpartiet som ønsket en sterk føderal regjering, i motsetning til sine politiske rivaler i Det demokratisk-republikanske parti.
Mårbu
Mårbu ligger 1130 moh, ca. 500 m sørøst for Mårbu Fjellstue.
Helen Wills Moody
Wills regnes av mange ved siden av Suzanne Lenglen for å være tidenes fremste kvinnelige tennisspiller, hun vant totalt 33 Grand Slam-titler mellom 1922 og 1938 hvorav 19 single-titler. I Sommer-OL 1924 i Paris vant hun olympisk gull i både single og double.
Jefferson County (Colorado)
Jefferson County er et fylke i den amerikanske delstaten Colorado. Det ligger i de sentrale delene av staten og det grenser mot Boulder County i nord, Broomfield County i nordvest, Douglas County, Adams County, Denver County og Arapahoe County i øst, Broomfield County i nordøst, Teller County i sør, Park County i sørvest og mot Clear Creek County og Gilpin County i vest.
Jefferson Countys totale areal er 2,015.17 km² hvorav 15,47 km² er vann. I 2000 hadde fylket 527,056 innbyggere og administrasjonssenteret ligger i byen Golden og fylkets største by er Lakewood.
Fylket ble grunnlagt i 1861 og er et av de opprinnelig sytten fylkene i Colorado. Det fått sitt navn etter USAs tredje president, Thomas Jefferson.
Elias Sunde
Elias Sunde (født 2. oktober 1851, død 2. juli 1910) var en norsk stortingsrepresentant, statsråd og embetsmann.
Sunde var ordfører i Kristiania fra 1895 til 1897.
I 1895 blei han innvalgt på Stortinget for Venstre som 4. representant fra Kristiania, Hønefoss og Kongsvinger. Han blei gjenvalgt i 1898, nå som 1. representant.
Han var finansminister fra 1898 til 1900. Deretter var han en måned ved statsrådsavdelinga i Stockholm i 1900. Han var igjen finansminister fra 1901 til 1903.
Sunde var seinere generaldirektør for Statsbanene.
Sønnen Arne Sunde var også Venstre-politiker (blant annet justisminister).
Tyrkia under Vinter-OL 1936
Tyrkia under Vinter-OL 1936. Seks sportsutøvere fra Tyrkia, alle menn, deltok i to sporter, alpint og langrenn, under Vinter-OL 1936 i Garmisch-Partenkirchen. Tyrkia vant ikke noen medaljer, beste plassering var en 72.-plass på 18 km langrenn.
DS «Selis»
DS «Selis» (1917–1942) var en ishavsskute som ble bygget i 1917 ved Knut Skaalas Verft i Rosendal, samme verft som bygget Roald Amundsens «Gjøa» i 1872.
Tilbake i Norge
Familien Roshchakowsky bosatte seg på Espevær hvor Roshchakowsky gikk i kompaniskap med Berner Garvik og D/S «Malula» opererte som fangstskute for Espevær Fangst og Fiskeriselskap. D/S «Malula» ble skutt inn som kapital i selskapet til en verdi av 225 000 Kr. Espevær Fangst og Fisekeriselskap gikk konkurs i 1921 og skuta ble da solgt til A/S Solvang i Haugesund og deretter til Fridtjof Nagell Nordbø i Haugesund. Hun fikk nå fiskerinummer R-61-H. Senere skiftet hun eier flere ganger, og opererte fra Sunnmøre som selfangstskute i ishavet. I 1932 ble hun solgt til A/S Schjeldrups Selfangstrederi, Skåland i Bodin og opererte nå fra Nord-Norge under navnet D/S «Selis», med fiskerinummer T-91-T. Året etter omkommer en av besetningen i ulykkene i Vestisen.
Selis i krig
Da Norge ble okkupert av tyskerne i 1940 var hun ved Newfoundland og ble da rekvirert til å delta som transportfartøy for de Allierte styrkene. I 1942 deltok hun i en operasjon for å frigjøre Svalbard fra Tyskerne. Operasjonen hadde kodenavnet Operasjon Fritham og ble utført av ishavsskutene «Selis» og «Isbjørn». De brakte med seg 82 soldater fra Skottland via Island og planen var å landsette styrkene i Barentsburg. Før de kom så langt ble de imidlertid overrasket av tyske bombefly og begge fartøyene ble senket den 14. mai 1942.
Verdens fysikkår 2005
I 2005 var det 100 år siden Albert Einstein publiserte tre artikler om relativitetsteori, brownske bevegelser og fotoelektrisk effekt. Hver av artiklene var banebrytende, og samlet etablerte de Einsteins posisjon som vitenskapsmann.
Derfor erklærte FN at 2005 skulle være Verdens fysikkår.
Ranger-programmet
Ranger-programmet var en serie månesonder fra NASA som ble sendt opp for å ta nærbilder av måneoverflaten på 60-tallet. Systemet gikk ut på å sende kamikazesonder på kollisjonskurs med Månen med et batteri av TV-kameraer. Dette kunne gjøres relativt enkelt, men NASAs avdeling for romsonder, JPL, valgte å bruke programmet til å utvikle avanserte dypromssonder. Eksempelvis kan strømforbruket på Rangers tredøgnsflyvninger saktens dekkes av friske batterier (kun få af de sovjetiske Lunasondene brukte solceller), men JPL valgte å utstyre Rangersondene med solcellepaneler. Disse krever et system som automatisk peker solcellene mot Solen. Simple satellitter er spin-stabilisete; det fordeler solvarmen omtrent som en grillkylling. Ranger var 3-akse stabilisert, hvilket krever temperaturkontroll og et aktivt stabilisasjonssystem med monitoring av ledestjerner. Kommunikasjonssystemet var forbedret, grunnet seks TV-kameraer, og det var en slags computer ombord. De avanserte sondene forsinket Ranger-programmet, men førte til at NASA, som den eneste romorganisasjon, har besøkt samtlige planeter i Solsystemet.
Rangersondene skulle bruke de uprøvde Atlas-Agena-rakettene, som var en kombinasjon av to atommissiler. Atlas-Agena skulle brukes av Samos spion- og Midas rakettvarslingssatellittene og Rangersondene var prøvekaniner.
Skatval Sparebank
Med delingen av Nedre Stjørdal og opprettelsen av Skatval kommune i 1902 fulgte eierandeler i Stjørdalens Sparebank, men i 1919 fant man denne ordningen utilfredsstillende. Ordfører Karl Eidsvik kalte inn til et møte om saken den 21. februar 1919, og den 17. oktober samme år ble Skatval Sparebank gitt konsesjon ved kongelig resolusjon. Den 7. februar 1920 ble banken åpnet med agronom Johan H. Auran som banksjef og ordfører Karl Eidsvik som styreformann.
Banken drev først sin virksomhet i et lokale tilhørende Skatval Handelslag. Banken fikk senere en egen bygning i 1934, beliggende der Skatval bosenter ligger i dag, som også fungerte som rådhus for daværende Skatval kommune. Bygningen var i bruk som sykehus av den tyske okkupasjonsmakten under andre verdenskrig, og fra krigens slutt og frem til 1995 var det igjen bankvirksomhet på stedet.
Skatval Sparebank ble i 1983 sammensluttet med Stjørdal Sparebank, som ble en del av Sparebanken Midt-Norge i 1991. I noen år fra 1995 opprettholdt Sparebanken Midt-Norge en egen filial i bygden. I dag er banktjenestene sentralisert på Stjørdalshalsen.
Oscar Torp
Oscar Fredrik Torp (født 8. juni 1893 i Skjeberg, død 1. mai 1958 i Oslo) var en fremtredende arbeiderpartipolitiker som innehadde mange partiposter fra 1918 og frem til sin død i 1958. Han var også formelt fylkesmann i Vestfold fra 1948 til sin død, Gerhard Dahl var konstituert fylkesmann i Vestfold for Oscar Torp i stortings- og regjeringsperioder.
Han var statsminister 1951–1955 og stortingspresident fra 1955 til sin død i 1958. Han var finansminister, forsvarsminister og sosialminister i Regjeringen Nygaardsvold og dertil forsvarsminister i Einar Gerhardsens første regjering. I overgangsfasen fredsvåren 1945 var han leder for Regjeringsdelegasjonen og fungerende sjef for Utenriksdepartementet, Forsvarsdepartementet og Statens informasjonstjeneste 14. mai – 31. mai 1945.
Torp var også parlamentarisk leder for Arbeiderpartiets stortingsgruppe 1948–1951. Han er også den som formelt sett har sittet lengst som partileder i Ap. Han ble valgt i 1923, men mistet vervet da han kom tilbake fra London etter andre verdenskrigs slutt i 1945.
Oppvekst i Østfold
Torp kom fra enkle kår i Østfold og var nest eldste gutt av totalt ni søsken, hvor åtte vokste opp. Faren emigrerte til Canada da Torp var ti og døde på hjemveien fire år senere. Torp var barnearbeider og opplevde sin første arbeidskonflikt allerede som 13-åring. Det gjorde sterkt inntrykk på den unge arbeideren, og han kom tidlig med i faglig arbeid. 15 år gammel var han underkasserer i sin fagforening på Hafslund.
Formann i Arbeiderpartiet
I 1918 ble han formann i Sarpsborg Arbeiderparti og medlem av Arbeiderpartiets landsstyre. Fem år senere ble han valgt til formann i DnA, etter Emil Stang d.y. Oscar Torp er en av kun fire norske politikere som har innehatt samtlige av fire følgende verv: partileder, statsråd, statsminister og stortingspresident. Han var ordfører i Oslo fra 1934 til 1936 med unntak av hans første periode som forsvarsminister fra 20. desember 1935 til 15. august 1936 da han var sykdomsvikar for Fredrik Monsen.
Jan Petersen
Jan Petersen (født 11. juni 1946 i Oslo) er en norsk politiker (H) og statstjenestemann fra Kolbotn.
Oscar Torp
Forsvarsminister
Torp, som selv satt i fengsel for å ha agitert for militærnekting i 1920-årene, var forsvarsminister i to omganger (1935-1936 og 1942-1945) og klarte å etablere et nært tillitsforhold til britiske militære myndigheter under krigen. Torp la helt om den norske forsvarsorganisasjonen og opprettet en sentral ledelse — Forsvarets Overkommando — for de tre forsvarsgrenene i 1942. Forsvarssjef med generalmajors grad ble den til da relativt ukjente major Wilhelm Hansteen.
Jan Petersen
Han er utdannet jurist. Han var formann i Unge Høyre fra 1971 til 1973, ordfører i Oppegård kommune fra 1976 til 1981 og stortingsrepresentant for Akershus fra 1981 til 2009. Fra 1994 til 2004 var han partileder i Høyre. Partiet gikk under hans ledelse inn i en mer stabil periode, og det fikk en betydelig fremgang i stortingsvalget i 2001.
Oscar Torp
Sosialminister
I årene mellom de to periodene som forsvarsminister var han sosialminister. Både alderstrygd og arbeidsledighetstrygd ble innført da Torp var sosialminister. Torp var også gjenoppbyggingsminister i Gerhardsens første rene Ap-regjering.
Jan Petersen
Fra 2001 til 2005 var Jan Petersen utenriksminister i Bondevik-regjeringen. Det utenriks- og sikkerhetspolitiske bildet på denne tiden ble sterkt farget av terrorangrepet 11. september 2001, som førte til krigene i Afghanistan og Irak og forsterkede sikkerhets- og beredskapstiltak. Jan Petersen har også vært en sterk EU-tilhenger. Den store utvidelsen av EU/EØS-området i Øst-Europa skjedde i 2004, mens han var utenriksminister.
Oscar Torp
Død
Torp ble i 1958 rammet av hjerneblødning og døde etter 1. mai-toget i Oslo. Da beskjeden kom om at Oscar Torp var død, ble de fleste kveldsarrangementer avlyst eller lagt om. Selv om Torp var en viktig person i den norske arbeiderbevegelsen før krigen, ble han fort glemt etter sin død.
Jan Petersen
Da han trådte ut av Stortinget i 2009, ble han Norges ambassadør i Østerrike. Han gikk av med pensjon i 2014. Han har senere påtatt seg å lede OSSEs valgobservatører i en rekke land.
Familie og yrkesliv
Jan Petersen ble født i Oslo, men vokste opp i Oppegård i Akershus. Han er sønn av direktør Kaare Petersen og Elsa Olsen samt nevø av professor og stortingsrepresentant Erling Petersen. Han giftet seg i 1984 med Vesla Johannessen, etter at hans første ekteskap med lektor Siri Andresen ble oppløst.
Han har studentereksamen fra 1965 og juridisk embedseksamen fra Universitetet i Oslo fra 1973. Han var førstesekretær i Forbrukerrådet 1974–1975 og konsulent i NORAD 1975–1981.
Politisk arbeid
Han var medlem av Oppegård kommunestyre 1968–1983, medlem av formannskapet 1972–1981 og ordfører 1976–1981. Han kombinerte ordførervervet med stillingen i NORAD. Fra 1976 var han medlem av Høyres sentralstyre. Før dette var han formann i Akershus Unge Høyre i 1969 og formann i Unge Høyre 1971–1973. Petersen ledet organisasjonen gjennom den jevne folkeavstemningen om norsk medlemskap i EF i 1972.
I 1981 ble han innvalgt på Stortinget fra Akershus, etter å ha vært vararepresentant 1973–1977. Etter noen år i Stortingets kommunal- og miljøvernkomité ble han i 1984 medlem av Stortingets utenriks- og konstitusjonskomité, der han skulle ha sitt virke frem til 2001. Han var komiteens leder 1985–1986 og nestleder 1989–2001.
Kaci Kullmann Five erklærte sin tidlige avgang som partileder i 1994. Partiet slet med å finne hennes arvtager, men samlet seg til slutt bak Petersen, som de to siste årene hadde ledet Akershus Høyre. Han overtok også som parlamentarisk leder. Høyre led et valgnederlag med 14,3 % av stemmene ved stortingsvalget i 1997, men Thorbjørn Jaglands famøse 36,9-ultimatum banet vei for Høyre som støtteparti for sentrumsregjeringen i Stortinget. Kommunestyre- og fylkestingsvalget i 1999 ble regnet som oppløftende, og Høyre med Petersen som statsministerkandidat fikk 21,2 % av stemmene ved stortingsvalget i 2001.
Jan Petersen ble utenriksminister i den nye regjeringen utgått av Høyre, Venstre og Kristelig Folkeparti, der Fremskrittspartiet var støtteparti. Terrorangrepet 11. september 2001 i USA skjerpet kravene til beredskap og sikkerhetsrutiner, for eksempel i flytrafikken. Spørsmålet om norsk deltagelse i krigen i Irak i 2003 skapte uenighet i regjeringen. Pettersen var svært opptatt av å støtte USAs planlagte angrep på Irak. Men etter at FNs sikkerhetsråd mislyktes i å formulere en resolusjon til støtte for krigen, måtte Petersen uttrykke motstand mot invasjonen.
I egenskap av å være Norges utenriksminister var Petersen formann i Europarådets ministerkomité da Norge hadde formannskapet i Europarådet fra mai til november 2004. Jordskjelvet i Indiahavet i 2004 utløste en tsunami. Tsunamien tok livet av blant andre 84 norske statsborgere, i all hovedsak personer på ferie i Thailand. Petersen dro raskt til Sørøst-Asia som myndighetenes representant, og holdt hjemlandet oppdatert om situasjonen. Regjeringen tapte sitt parlamentariske grunnlag ved stortingsvalget i 2005, da Høyre fikk 14,1 % av stemmene. I mellomtiden hadde Petersen gått av som partileder til fordel for kommunalminister Erna Solberg i 2004. På det tidspunktet hadde Solberg vært blant Petersens mest fortrolige medarbeidere i mange år.
Etter fire år som utenriksminister var han leder i Stortingets forsvarskomité 2005–2009. I 2005 ble han også valgt til viseformann i Den internasjonale demokratiske union. I 2008 frasa han seg renominasjon til Stortinget. I statsråd den 9. januar 2009 ble han utnevnt til ambassadør i Østerrike, og tiltrådte da stortingsperioden utløp i oktober samme år. Petersens engasjement som ambassadør utløp høsten 2014, hvorpå han og ektefellen flyttet tilbake til Norge.
Utmerkelser
Jan Petersen ble i 2004 utnevnt til kommandør med stjerne av St. Olavs Orden. Han har også blitt tildelt den estiske Terra Mariana-korsets orden, den latviske Trestjerneordenen og storkorset av Republikken Ungarns fortjenstorden.
In Through the Out Door
In Through the Out Door er det åttende og siste studioalbumet til den engelske hard rock-gruppa Led Zeppelin. Albumet ble innspilt i ABBAs Polar Studio i Stockholm i Sverige i november og desember 1978. Det ble sluppet ut den 15. august 1979. På dette albumet finner man også de to eneste originale Led Zeppelin-sangene Jimmy Page ikke var med på å skrive eller komponere, nemlig «South Bound Saurez» og «All My Love».
Tredje anglo-nederlandske krig
Tredje anglo-nederlandske krig ble utkjempet mellom England og De forente Nederlandene fra 13. mars 1672 til 19. gebruar 1674. Bakgrunnen for krigen var Englands og Frankrikes bitterhet etter nederlaget i andre anglo-nederlandske krig, som hadde brutt ut som følge av Englands ønske om å få slutt på den nederlandske dominansen i verdenshandelen. Krigen endte med nederlandsk seier.
England, Nederland og Sverige inngikk i 1668 en trippelallianse mot Frankrike, men i 1670 signerte Karl II også den hemmelige Dovertraktaten med Frankrike. Karl II følte seg personlig ydmyket etter den andre anglo-nederlandske krig, og hadde gått inn i trippelalliansen kun for å skape splid mellom Nederland og Frankrike. Offentlig forsøkte han å minske spenningen mellom Frankrike og den nederlandske republikken, men i skjul jobbet han for å få med Frankrike i et angrep på Nederland. Han ble lovt at han etter en fransk seier ville få byene Rotterdam og Amsterdam som kronkolonier. Sistnevnte by var den rikeste i Europa.
I tråd med Dovertraktaten sluttet England seg til Frankrike da franske styrker invaderte Nederland i 1672. De tyske statene Münster og Köln tok også del i invasjonen. Franske tropper tok kontroll over det meste av republikken, inntil de ble stoppet av den nederlandske vannlinje, en planlagt oversvømmelse for å beskytte de mest vitale deler av landet. Dette året ble i Nederland kjent som «katastrofeåret» («Rampjaar»).
Den nederlandske regjeringen under Johan de Witt kollapset, og de Witt ble myrdet av en godt organisert «lynsjemobb». Vilhelm III av Oranien ble stattholder. Dermed var England en periode i krig med sin fremtidige konge, Vilhelm III. Karl II støttet orange-partiet i håp om at Vilhelm skulle gjøre republikken til et engelsk protektorat for å redde seg fra franskmennene, men til sin fortvilelse innså han at Vilhelm ikke hadde noen planer om å gå med på dette. Frankrike på sin side tilbød nederlenderne en separatfred mot en betaling på seksten millioner gylden. Nederlenderne aksepterte ikke dette heller; tvert imot ble deres krigsmoral styrket, og de fikk på grunn av våpenhvilen under forhandlingene mulighet til å forsterke vannlinjen.
Den engelske marinestøtten til Frankrike ble møtt av den nederlandske admiralen Michiel Adriaenszoon de Ruyter, som slo den anglo-franske flåten i slaget ved Solebay i 1672, dobbeltslaget ved Schooneveld samme år og til slutt i slaget ved Texel i 1673. Engelskmennene klarte ikke å opprettholde en blokade av den nederlandske kysten og ble selv i sterk grad blokkert fra den viktige handelen med trevirke og tjære i Baltikum.
Águas Formosas
Águas Formosas er en kommune i delstaten Minas Gerais i sørøstregionen av Brasil.
Niklas Ingvarsson
Niklas Ingvarsson (født 3. juni 1978) er en svensk kjelkehockeyspiller. Han spiller på FIFH Malmö, og amputerte en legg som 18-åring etter at han fikk benkreft som 10-åring.
Han representerer Sverige i de paralympiske vinterlekene 2010 i Vancouver. Dette er hans tredje paralympiske vinterleker; han deltok også i 1998 og 2002, der Sverige fikk bronse i begge.
I VM-sammenheng har han én medalje; bronse fra VM i kjelkehockey 2004.
Ulvelilægret
Ulvelilægret er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Ulvelilægret ligger i Nore og Uvdal kommune i Viken, på Hardangervidda. Standarden er så lav at DNTD regner lægret som ei rastebu, men det er fullt mulig å overnatte her om sommeren for den som har med nok utstyr.
Ulvelilægret ligger 1150 moh.
Kronisk obstruktiv lungesykdom
Kronisk obstruktiv lungesykdom, ofte forkortet til KOLS, er en samlediagnose for en rekke nært beslektede sykdommer med kronisk og mer eller mindre irreversibel nedsettelse av lungefunksjonen. Diagnoser som hører til under denne samletermen inkluderer kronisk astmatisk bronkitt, kronisk bronkitt med obstruksjon, bronkiektasi og lungeemfysem.
Årsaker
Vedvarende luftforurensning kan også føre til KOLS, spesielt om man oppholder seg i miljøer som inneholder kvartsstøv og metallholdige gasser. Hos mer enn 80 % av alle KOLS-pasientene er årsaken røyking.
Zhongnan
Zhongnan eller noen ganger Huanan (korttegn: 中南 eller 华南; 华 hua er en kinesisk kortform for Kina 中华 Zhonghua) er en kinesisk betegnelse for Sentral- og Sør-Kina. Den omfanger de følgende administrative enheter på provinsnivå:
Kronisk obstruktiv lungesykdom
Årsaker
Omtrent 1 av 3 røykere utvikler sykdommen etter 20–30 års røyking.
Zhongnan
Betegnelsen Huanan (korttegn: 华南) omfatter egentlig bare provinsene Guangxi, Guangdong (med Hongkong og Macao) og Hainan.
Kronisk obstruktiv lungesykdom
Diagnostikk
KOLS er på mange måter en klinisk diagnose, med symptomer som kortpustenhet, hoste og hyppige lungebetennelser. Faggruppen GOLD («The Global Initiative for Chronic Obstructive Lung Disease») har utarbeidet et sett med kriterier (GOLD-kriteriene) som karakteriserer graden av sykdom basert på målinger ved spirometri. Ved spirometri måles blant annet total vitalkapasitet (også kalt Forsert vitalkapasitet, FVC), som et mål på hvor mye luft en person klarer å puste inn og ut, og mengden luft personen klarer å blåse ut i løpet av det første sekundet (FEV1).
Zhongnan
Betegnelsen Huazhong (korttegn: 华中) fomfatter provinsene Henan, Hubei og Hunan.
Kronisk obstruktiv lungesykdom
Diagnostikk
I kriteriene inngår forholdet mellom vitalkapasiteten og FEV1, med andre ord hvor stor andel av total utblåsningsluft som pustes ut i løpet av første sekund (FEV1/FVC) og personens målte FEV1 oppgitt i prosent av en forventet verdi (justert etter alder, kjønn og vekt).
Behandling
KOLS er en kronisk sykdom som ikke kan kureres. Behandlingen av KOLS-pasienter dreier seg primært om å bremse videre utvikling av tilstanden og behandling av sykdommens komplikasjoner, gjennom blant annet lungefysioterapi. Hos de fleste pasientene sees en gradvis forverring av sykdommen etterhvert som pasientene blir eldre. Siden tobakksrøyking er den hyppigste årsaken, er også røykekutt hos røykende KOLS-pasienter den viktigste faktoren for å bremse ytterligere utvikling av sykdommen. Det er vist at røykekutt, selv om det ikke kan helt stoppe fallet i lungefunksjon, hos de fleste KOLS-pasienter gir et fremtidig fall i lungefunksjon som er sammenlignbart med det en ser hos personer som ikke røyker. Røykekutt var lenge eneste behandling for KOLS som påviselig kunne forlenge pasientens liv. I årene rundt år 2000 ble det hevdet at forskning viste at behandling med statiner øker levetiden for KOLS-pasienter. Senere gikk andre forskere ut og kalte påstanden og rapporter den var fremsatt i, for uetiske. Det ble også rettet sterk kritikk mot legemiddelprodusenter for massiv og villedende markedsføring av statiner som livsforlengende behandling mot KOLS. Forskere ved Institutt for samfunnsmedisinske fag ved NTNU i Trondheim avdekket også at et stort antall norske leger lot seg villede av tallmateriale presentert av legemiddelfirmaene, og uttrykte bekymring over at de som tar helsepolitiske beslutninger ble villedet på samme måte.
Pasienter som har KOLS har ofte mer eller mindre hyppige forverringer (også kalt eksaserbasjoner), karakterisert av økt tungpust, økt slimproduksjon og hoste, samt utvikling av lungebetennelse (pneumoni). Det er viktig at slike forverringer oppdages og behandles så raskt som mulig. Slike forverringer behandles vanligvis med oksygenbehandling i akuttfasen og antibiotika.
Medikamentell behandling av KOLS i en stabil fase er omdiskutert, men behandling med bronkodilatatorer, som beta-2-agonister, ipratropiumbromid og alfa-antagonister, er svært vanlig, som regel i kombinasjon med inhalasjonssteroid. Særlig effekten av steroider diskuteres, men disse benyttes ofte. Også slimløsende medikamenter benyttes hos flere. I Norge anbefales vaksiner mot influensa og pneumokokker til de fleste pasienter med KOLS.
Langtidsbehandling med oksygen anbefales hos pasienter med vedvarende hypoksi, det vil si målbar mangel på oksygen i blodet. Grunnet brannfaren er det et absolutt krav at pasienten er røykfri før langtidsbehandling gis. En fryktet komplikasjon av behandling med oksygen er CO2-retensjon (hyperkapni), hvor «overskuddet» av oksygen påvirker reguleringen av respirasjonen slik at utluftingen av CO2 fra lungene blir dårligere, og mengden CO2 i blodet øker. Det er dermed ikke alltid slik at jo mer oksygen, jo bedre.
Siden selve sykdommen i liten grad lar seg reversere, er det svært viktig at pasientens livskvalitet og mestring av sitt nedsatte funksjonsnivå gjøres så god som mulig. Dette kan oppnås gjennom trening og fysioterapi, ergoterapi, pusteøvelser og lignende.
Et klinisk forsøk som ble gjennomført fra juli 2006 til mars 2009 konkluderte med at akupunktur kan motvirke dyspné, tung pust, hos KOLS-pasienter.
Behandlingstilbud i Norge
I Norge finnes flere institusjoner som tilbyr rehabiliteringsopphold for pasienter med KOLS, for eksempel ved Enhet for lungerehabilitering, Oslo universitetssykehus Helseforetak.
Epidemiologi
Ifølge World Health Organization (WHO) lider 80 millioner av moderat til alvorlig KOLS og 3 millioner døde av det i 2005. WHO har anslått at det i 2030 vil være den 4. hyppigste dødsårsak i verden. En internasjonal undersøkelse fra september 2007 viste at antall KOLS-tilfeller øker kraftig jo eldre vi blir. For personer over 70 år så man i flere land en økning i forekomsten på 20 prosent. Til sammen deltok 9 500 voksne fra tolv forskjellige land i undersøkelsen, og Bergen og Reykjavik representerte Norden.
Røyking i den industrialiserte verden har fortsatt å falle, og dette fører til at forekomst av emfysem og pulmonary neoplasm vil avta sakte.
Østerrike under Paralympiske vinterleker 2006
Østerrike deltok med 25 deltakere i de paralympiske vinterlekene 2006 i Torino. 23 av disse deltok i alpin skiidrett, mens to var med i nordiske grener.
Paul Di’Anno
I 2002 ga han ut selvbiografien The Beast.
Manageren hans er den britiske gitaristen Lea Hart. Han har også spilt med Di'Anno på noen av hans soloalbum.
Di'Anno er kjent for sin unike og spesielt kraftfulle stemme. På slutten av 1990-årene bodde han i Brasil, men i dag er han bosatt i Salisbury i England.
Paul Di'Anno i Norge
Paul Di'Anno har spilt i Norge ved fere anledninger. Oppvarmingsband på Paul Di'Annos konserter i Skandinavia i 2002 var Godsize.
https://www.nrk.no/kultur/dianno---20-ar-etter-1.855973
Bandet som spilte med Paul Di'Anno i april 2008.
Somebody to Love (Jefferson Airplane)
Somebody to Love er en velkjent rockelåt skrevet av Grace Slicks svoger Darby Slick. Den ble først utgitt som «Someone to Love» i 1966 med deres daværende band The Great Society. Grace Slick tok med seg låten til Jefferson Airplane, som hadde den med på albumet Surrealistic Pillow (1967) og ga den ut på singel en gang til.
Freden i Basel
Freden i Basel den 22. september 1499 var en avtale mellom på den ene siden den tysk-romerske kongen (senere keiser) Maximilian I, i egenskap av hersker av Vorderösterreich og Tirol, og på den andre siden, sammen med biskop Heinrich i Chur, de 10 kantonene i den daværende (gamle) sveitsiske føderasjonen. Avtalen gjorde slutt på den schwabiske krig, som pågikk fra januar til september i 1499. Etter det schwabiske forbundets avgjørende nederlag i slaget ved Dornach 22. juli, kom fredsforhandlingene mellom Maximilian og sveitserne i gang igjen, etter å ha ligget i dødvanne siden mars. Forsøkene på å komme til enighet strandet på nytt i Schaffhausen i begynnelsen av august da Maximilian fastholdt kravet om at det sveitsiske edsforbundet måtte innrette seg etter vedtakene på riksdagen i Worms i 1495.
15. august 1499 ble forhandlingene gjenopptatt i Basel, som selv ennå var «fri riksstad», men hadde begynt å orientere seg mot det sveitsiske edsforbundet i løpet av krigen. Mekler under forhandlingene var Galeazzo Visconti, en utsending fra hertugen av Milano, Ludovico Sforza. Hertugen var interessert i en hurtig avslutning på krigen, fordi han på grunn av sin egen konflikt med Frankrike hadde et presserende behov for å verve sveitsiske leiesoldater.
Da freden ble beseglet 22. september skjedde det på betingelser som blant annet inkluderte at:
Fredsavtalens virkninger
I eldre historieskrivning ble freden i Basel sett som et avgjørende skritt i retning av det sveitsiske edsforbundets uavhengighet fra det tyske riket. Dette synet anses i dag for å være gjendrevet, ettersom det ikke foreligger noen indikasjoner på at sveitserne ønsket å distansere seg fra riket. Det var først ved freden i Westfalen i 1648 at Sveits både formelt og reelt oppnådde full uavhengighet fra den tyske keiseren.
En konkret virkning av fredsavtalen var at de to byene Basel og Schaffhausen i 1501 sluttet seg til det sveitsiske edsforbundet som kanton nummer 11 og 12. Opptaket av Appenzell i 1513 innledet så en epoke i den sveitsiske føderasjonen som går under betegnelsen «Det gamle edsforbundet», også kalt De 13 gamle stedene (kantonene). Dette stadiet av føderasjonen vedvarte fram til dannelsen av Den helvetiske republikk i 1798.
Fylkesvei 3770
Fylkesvei 3770 går mellom Eretveit og Birketveit i Iveland kommune.
Águas Vermelhas
Águas Vermelhas er en kommune i delstaten Minas Gerais i sørøstregionen av Brasil.
Brasiliansk portugisisk
Brasiliansk portugisisk er den form av portugisisk som snakkes i Brasil. Navnet er et samlebegrep på alle de dialekter i Brasil som tilsammen omfatter brasiliansk portugisisk. Brasiliansk portugisisk avviker fra europeisk portugisisk (Portugal) på flere måter. Ordstillingen er som oftest litt annerledes. Brasilianske portugisisik-talende låner gjerne engelske ord fra USA, mens portugisere heller tar ord fra spansk og fransk, men dette er ingen regel. Et annet kjennetegn er gjerne palatalisering.
Fylkesvei 60 (andre betydninger)
I Norge finnes fylkesvei 60 i de følgende fylkene:
Benedikte Kruse
Benedikte Shetelig Kruse (født 20. desember 1979 i Oslo) er en norsk sanger og skuespiller.
Utdannelse
Kruse gikk på Foss videregående skole og har sin utdannelse fra Københavns Universitet og Norges musikkhøgskole.